У Вікіпедыі ёсць артыкулы пра іншых асоб з прозвішчам Новік.
**Аляксандр Новік** (нар. 15 кастрычніка 1994) — беларускі футбаліст, абаронца.

Клубная кар’ера
---------------

Выхаванец бярозаўскай ДЮСШ-1, у юнацкім узросце апынуўся ў структуры мінскага «Дынама», гуляў у Другой лізе за фарм-клуб «Дынама-2». Пасля сезона 2012 «Дынама-2» спыніла існаванне, і Новік перайшоў у «Кобрын». У 2014 годзе папоўніў склад першалігавай «Бярозы-2010», але не правёў за яе ніводнага матча. У сакавіку 2015 года знаходзіўся на праглядзе ў «Смаргоні», але не падышоў клубу, і выніку сезон 2015 правёў у камандзе «Колас-Меліяратар-Дружба».

У лютым 2016 года далучыўся да брэсцкага «Дынама», з якім у сакавіку падпісаў кантракт. 10 красавіка 2016 года дэбютаваў у Вышэйшай лізе, згуляўшы ў першым тайме матча супраць «Мінска» (0:3) на пазіцыі апорнага паўабаронцы. У першай палове сезона 2016 быў трывалым іграком асновы брэстчан, аднак 24 чэрвеня ў матчы супраць «Крумкачоў» (1:2) атрымаў траўму. Вярнуўся на поле праз месяц, але страціў месца ў асноўным складзе і стаў выступаць пераважна за дубль. 

У студзені 2017 года праходзіў прагляд у мінскім «Дынама», але беспаспяхова. Тады ж стала вядома, што Новік пакіне брэсцкі клуб. У лютым знаходзіўся на праглядзе ў гродзенскім «Нёмане», але не падышоў. У сакавіку 2017 года стаў іграком клуба трэцяга дывізіёна Польшчы «Катвіца» з Калабжэга.

Улетку 2017 года, пакінуўшы «Катвіцу», праходзіў прагляд у наваполацкім «Нафтане», пазней некаторы час правёў у клайпедскім «Атлантасе». У кастрычніку 2017 года далучыўся да клуба беларускай Першай лігі «Слонім-2017».

У пачатку 2018 года праходзіў прагляд у «Крумкачах», аднак клуб не здолеў атрымаць ліцэнзію на ўдзел у Вышэйшай лізе. Пазней беспаспяхова праходзіў прагляд у «Гарадзеі», а ў сакавіку 2018 года стаў іграком «Смаргоні». У ліпені 2018 года пакінуў смаргонскую каманду і накіраваўся на прагляд у жодзінскі «Тарпеда-БелАЗ», з якім у выніку падпісаў кантракт. У складзе жодзінскай каманды стаў выступаць за дубль. У студзені 2019 года па пагадненні бакоў пакінуў жодзінскі клуб.

Пасля зыходу з жодзінскай каманды некаторы час праходзіў прагляд у «Слуцку», а пазней далучыўся да бабруйскай «Белшыны», з якой у сакавіку 2019 года падпісаў кантракт. Спачатку трывала гуляў у стартавым складзе, з лета стаў радзей з’яўляцца на полі. У студзені 2020 года пакінуў бабруйскі клуб.

У пачатку 2020 года далучыўся да наваполацкага «Нафтана», па заканчэнні сезона 2020 пакінуў каманду.

Дасягненні
----------

* Беларусь Пераможца Першай лігі чэмпіянату Беларусі: 2019

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2011 | Д3 | Дынама-2 | Беларусь | 10 | 0 |
| 2012 | Д3 | Дынама-2 | Беларусь | 23 | 1 |
| 2013 | Д3 | Кобрын | Беларусь | 8 | 0 |
| 2014 | Д2 | Бяроза-2010 | Беларусь | 0 | 0 |
| 2015 | Д3 | Колас | Беларусь | 16 | 2 |
| 2016 | Д1 | Дынама-Брэст | Беларусь | 13 | 1 |
| 2016/17 (2) | Д3 | Катвіца | Польшча | 9 | 1 |
| 2017 (2) | Д2 | Слонім-2017 | Беларусь | 7 | 0 |
| 2018 (1) | Д2 | Смаргонь | Беларусь | 14 | 0 |
| 2018 (2) | дубль | Тарпеда-БелАЗ | Беларусь | 10 | 1 |
| 2019 | Д2 | Белшына | Беларусь | 13 | 1 |
| 2020 | Д2 | Нафтан | Беларусь | 24 | 5 |
|

Зноскі
------

1. ↑  Aleksandr Novik // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Толканица, Стецко и Ганич на просмотре в "Сморгони", Гайдукевич и Новик покинули команду
3. ↑  Огар, Чиж, Демешко и еще девять игроков подписали контракты с брестским "Динамо"
4. ↑  Александра Новика не будет в минском "Динамо"
5. ↑  Новик покинет брестское «Динамо», Юрьев не прошел просмотр
6. ↑  Сотник и Новик не подошли «Неману»
7. ↑  Экс-защитник брестского "Динамо" перешел в клуб третьего польского дивизиона
8. ↑  Рыжко, Пацевич, Новик и Медведь на просмотре в «Нафтане»
9. ↑  ДМИТРИЙ МОЗОЛЕВСКИЙ ЗАБИЛ В ВОРОТА БРЕСТСКОГО "ДИНАМО"(недаступная спасылка)
10. ↑  "Сморгонь" рассталась с пятью футболистами
11. ↑  Защитник Александр Новик перешел в "Торпедо-БелАЗ"
12. ↑  "Торпедо-БелАЗ" расторгло контракт с Новиком
13. ↑  Лясюк и Новик стали игроками "Белшины"

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |